Ajaloolane Norbert Angermann on  arvanud, et just kaupmeeste vastuseisu tõttu jäigi 1551. aastal pikaajaline vaherahu sõlmimata. Liivimaalastel õnnestus saada vaid üheaastane rahupikendus samadel tingimustel, kuigi neile lubati, et kui nad täidavad venelaste soovid (kaubandusõiguste laienemine ja vene kirikute kasutuskorda seadmine Liivimaal), siis võib rahu pikeneda ka nelja aasta peale. Seda liivimaalased aga ei teinud. Seetõttu polnud 1552. ja 1554. aasta vahel Liivimaa ja Venemaa vahel ilmselt mingit õiguslikku vahekorda ja see  tähendas seda, et sõda võis võis puhkeda igal hetkel.